রণপা
এক জোড়া রণপা (ইংরেজি ভাষায়: Stilts) হল দুটি খুব উঁচু লাঠি যার উপর জুতা এবং হাতল লাগানো থাকে যাতে মাটি থেকে অনেক উপরে হাঁটা যায়। আগেকার দিনে যখন দ্রুতগামী গাড়ি ছিল না, শারীরিক সামর্থ্য থাকলে রণপা ছিল ঘোড়ায় চড়বার সস্তা বিকল্প। যেমন একটি ছবিতে দেখা যাচ্ছে অন্য কোন দেশী রণপা ধারী ডাক হরকরা। প্রাচীন বাংলায় ডাকাতি, গুপ্তচরের কাজ, দৌত্য ইত্যাদির জন্য রণপা ব্যবহার হত। আজকের যুগে রণপা প্রধানত সার্কাস ইত্যাদির প্রদর্শনীতে বিনোদনের জন্য ব্যবহার হয়।